તેમજ આ સ્મરણો, સાહિત્ય અને સંવેદનાની સફરમાં વિનોદ ભટ્ટનું બેસણું, રણજિતરામ સુવર્ણચંદ્રકની વાતનો વીડિયો, વિનોદ ભટ્ટની સંજય વૈદ્ય સાથે તડ અને ફડ વાતચીત, ગુણવંત શાહની મિત્ર વિનોદ ભટ્ટને વિનોદાંજલિની વીડિયો, જાણીતા કલાકાર અને સંચાલક વિનય દવે દ્વારા વિનોદ ભટ્ટના બાઇ બાઇ ચાયણીનું વાચિકમ્, જાણીતા કલાકાર અર્ચન ત્રિવેદી દ્વારા વિનોદ ભટ્ટના અમદાવાદ એટલે અમદાવાદમાંથી અમદાવાદના રિક્ષાવાળાનો ઇન્ટરવ્યૂ તેમજ રઇશ મણિયાર દ્વારા વિનોદ ભટ્ટના ‘મારો અભ્યાસ લેખનું વાચિકમ્ રજૂ થયા હતાં. આ પ્રસંગે કવિ તુષાર શુક્લ, લેખક રજનીકુમાર પંડ્યા, પ્રો. વિજય પંડ્યા, વિનોદ ભાઇના મિત્ર વસુબહેન સહિતના લોકો ખૂબ મોટી સંખ્યામાં હાજર રહ્યા હતાં.